 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipal Gjilan**

 **Gilan Belediyesi**

**P R O C E S V E R B A L**

 **Nga Seanca e parë ( I ) e Kuvendit të Komunës së Gjilanit më 30.01.2020 me këtë:**

R E N D P U N E

1. Konstatimi i prezencës së anëtarëve të Kuvendit dhe miratimi i procesverbalit nga seanca e kaluar,
2. Betimi i anëtarëve të rijnë të Kuvendit
3. Pyetje dhe përgjigje
4. **Rekomandimet e Komitetit për Politikë dhe Financa:**
	1. Plotësimi dhe Ndryshimi i Rregullores për Taksa, Ngarkesa dhe Gjoba Komunale (sugjerim nga MAPL)
	2. Raportet e punës së Komiteteve për vitin 2019
	3. Planet e punës së Komiteteve për vitin 2020
	4. Propozimi për dhënien e titullit “Nderi i Qytetit për Ekrem Gjinolli (Post Mortum)
	5. Propozimi për dhënien e titullit “Nderi i Qytetit” për Fahredin Sherifi
	6. Informatë nga Ekzekutivi i Komunës lidhur me projektet për normalizimin e gjendjes me ujë të pijshëm në Komunën e Gjilanit
	7. Propozim Vendimi për kompensimin e Komisionit për shqyrtimin e ankesave në procesin e Emërtimit të Rrugëve dhe Numërimit të Adresave për territorin e Komunës së Gjilanit
	8. Propozim vendimi për kompensimin e anëtarëve të panelit përzgjedhës, për përzgjedhjen e anëtarëve të komitetit konsultativ të Ekspertëve të Planifikimit Hapësinorë, si dhe Komitetit për Persona me Aftësi të Kufizuar
5. Të ndryshme

Seanca i filloi punimet në ora 10:00 në të cilin ishin prezent:

Anëtarët e Kuvendit

Kryetari i Komunës z.Lutfi Haziri

Nënkryetari i komunës z.Arbër Ismajli

Drejtorët e Drejtorive

Përfaqësuesit e OSBE-së.

Përfaqësuesi i OJQ Landsowne

Mediat

Seancën e parë e hapi dhe e udhëhoqi kryesuesja e Kuvendit znj. Shpresa Kurteshi-Emini, e cila i përshëndeti të gjithë anëtarët e Kuvendit dhe të pranishmit e tjerë të cilët i monitorojnë punimet e kësaj seance, si dhe kryesuesja kërkoi që të konstatohet prezenca e anëtarëve të Kuvendit.

1. **Konstatimi i prezencës së anëtarëve të KK-së :** të gjithë anëtarët e KK ishin prezent.
2. **Betimi i anëtarëve të rijnë të Kuvendit**

Krenare Latifi-Kqiku nga radhët e LVV dhe Mustafë Rexhepi nga NIMSA dhanë betimin e tyre si anëtarë të rijnë të Kuvendit të komunës së Gjilanit

**Shpresa Kurteshi-Emini:** me rastin e vrasjes së Policit nga Kosova i cili ishte në detyrë në Zhurë të Prizrenit, Presidenti i Kosovës ka shpallur ditë zie, e në nderë të tyre kërkojmë ta mbajmë një minutë heshtje.

1. **Pyetje dhe përgjigje**

**Riza Abdyli:** pyetja e ime është e njëjta e cila ka të bëjë me rrjetin e ri të kanalizimit në fshatin Velekincë i cili është në funksion nga viti 2018, por banorët e lagjes nuk kyçen në këtë rrjet, e drejtoria e Inspeksionit është zotuar se do të marrin masa për këtë gjë, por asnjë hap nuk kanë ndërmarrë.

Pyetje për drejtorin e Bujqësisë, e pyes drejtorin se a do të na sjell listën e përfituesve të Lopëve?

Pyetje për Kryetarin lidhur me lokacionin e varrezave, mendoj se nuk është në rregull që të jepni deklarata kontradiktore, kur e dimë që kryesuesja dhe shefi i LDK kanë thënë se çështja e varrezave është mbyllur e kryesuesja thotë se do ta rishikojmë këtë lokacion.

**Nevzat Isufi**: në mbledhjen e KPF, kam kërkuar që në njërën nga seancën e radhës të na i sjellni procesverbalin e seancës së jashtëzakonshme, pse nuk e sjellni?

Kam bërë një kërkesë në MAPL ku me seancën e datës 31.10.2019, ju nuk keni dërguar një pjesë të vendimeve që janë nxjerrë në KK, me ç’ rast keni propozuar tri vendime, ku në mesin e tyre është vendimi për dhënien në shfrytëzim për OJQ Don Bosko. Sekretaria e Kuvendit ka marrë shkresë nga MAPL, ku është kërkuar të procedohen vendimet e marra nga kjo seancë, e përndryshe bëheni palë në gjykatë.

Pse nuk e kemi këtu zyrtarin Ligjor, sepse nga vdekja e të ndjerit Matoshi, ju nuk keni sjellë zyrtar ligjor në seancë?

Në cilën fazë është komuna e Gjilanit, sipas marrëveshjes për zbatimin e impiantit i cili është dashur të filloj në fillim të vitit 2020?

Pse komuna e Gjilanit nuk po paguan vlerën e zotuar prej 160.000 € për përmirësimin e situatës së furnizimit me ujë? A ekziston projekti për finalizimin e lumit “Mirusha”? A ekziston projekti për urën që lidhë lagjen e Balecit me lagjen Dardania, për të mundur t’i përballoj peshave të rënda? A është bërë pranimi teknik i pjesës së parë të Lumit Mirusha? Materiali i seancës edhe kësaj radhe vjen në mënyrë jo ligjore sa i përket kohës dhe afatit.

**Xhevat Demiri**: meqë jam anëtarë i komitetit për shëndetësi, shumë prind kanë kërkuar dhe më kanë autorizuar që unë sot të them disa fjalë për spitalin regjional të Gjilanit, për Repartin e Pediatrisë. Situata në këtë repart është skandaloze, për shkak të prishjes enorme mes kolegëve, e kjo ka bërë që ky repart i cili është modern, të jetë gjysmë i zbrazur.

Aty nuk mungon puna profesionale, por raportet jo të mira, e kanë bërë që ky repart të jetë gati jo funksional.

Kjo ka bërë që pacientët të irritohen dhe të ikin në vende ku nuk duhet të shkohet, sepse aty ku shkohet profesionalizimi i tyre është nën nivelin e kolegëve tanë.

Kërkoj nga kryetari Haziri, që ta tregoj autoritetin e tij dhe të ndikoj që gjërat të rrjedhin normalisht.

Spitali është nën autoritetin e Ministrisë së Shëndetësisë, por ata ose nuk janë në dijeni se çfarë gjendje është aty, ose nuk kanë kohë pasi që qeveria është jashtë funksionit.

**Burim Berisha**: kam shqetësim të qytetarëve për një rreth rrotullim te stacioni i Autobusëve ku lagjja e spitalit, ka problematikë të qaset në atë rreth i cili po krijon probleme, prandaj e lus DSHPIB ta ketë parasysh këtë çështje.

**Bujar Nevzati**: të lutem mos na pengoni kryesuese, sepse ne presim 30 ditë për të ardhur në këtë seancë dhe për të shtjelluar tema tona. E falënderoj DUPMM, për rregullimin e një pjese të shtëpisë së kulturës në Përlepnicë, por edhe një pjesë e punëve të pa kryera shpresoj që do të përfundojnë në pranverë.

 Kompania Jaha me pronar Jahi Ramadanin, a është e pajisur me leje ndërtimore nga DUPMM, për ndërtimin e dy kateve të ish Ekohigjena. Nëse kjo kompani nuk ka pas leje, cilat veprime i ka marrë drejtoria e Inspeksionit për parandalimin e dy kateve.

Pse nuk po e sjellni në kuvend Rregulloren për orarin e punës në sektorin privat, sepse edhe bizneset po kërkojnë që dita e diele të jetë ditë pushimi.

Dua ta di se a po merr pagë kryetari i Komunës, sepse nuk po e shoh që po jeton në Gjilan?

**Nehat Osmani**: ditë më parë drejtoria e Inspeksionit kishte ndërmarrë një aksion për rrënimin e disa objekteve pa leje te shtëpia e mallrave dhe sipas deklaratave të drejtorit, shtëpia e mallrave po rikthehet në gjendjen e mëparshme. Gjithsesi kjo nuk është e vetmja zonë ku në mënyrë të ligjshme dhe të kundërligjshme janë vendosur tenda me mbajtëse metalike dhe në masë të madhe e pengojnë lëvizjen e lirë të qytetarëve, ka hapësira të tjera që në mënyrë më të egër pasqyrojnë qytetin. Kësaj radhe nuk e komentojmë qëndrueshmërinë, apo ligjshmërinë e këtyre indikatorëve, për vet faktin që është koha dhe momenti të ndërmerren aksione të tilla. Në anën tjetër thuhet se shumica e pronarëve tashmë veç kanë nënshkruar kontratat për rrënimin e këtij objekti dhe ndërtimin e një godine tjetër shumë katëshe.

Nëse ka lidhshmëri apo jo këto dy ngjarje në mënyrë të tërthorët përgatisin projektin e ri dhe në plane rregulluese të hollësishme përket shtëpia e mallrave?

Pyetje për DUPMM- duke marrë për bazë obligimet që rrjedhin nga këto obligime, cili është vizioni i kësaj drejtorie për këto pjesë qendrore të qytetit? A ka interesime të investitorëve potencial për rrënimin e këtij objekti si dhe a ka kërkesa të deponuara pranë DUPMM, për realizimin e një projekti të tillë.

Cilat janë kërkesat bazë(nëse ka) të këtyre ndërmarrësve dhe a janë në kritere të planifikuara. Në bazë të PRRH cilat janë etazhet maksimale të lejuara në këtë zonë dhe cilat janë kërkesat e investitorëve për tejkalimin e tyre?

A është e lejuar dhe sa është e lejuar rritja apo zgjerimi i hapësirës ndërtuese të këtij objekti?

**Shefik Surdulli**: kam një kërkesë për punëtorët e arsimit të cilët janë dalë në pension dhe kanë pengesë për realizimin e tri pagave përcjellëse jubilare që ju takojnë, përderisa një pjesë e tyre që janë më të afërt me pushtetin e realizojnë këtë të drejtë pa procedura gjyqësore, e pjesa tjetër i realizojnë përmes gjykatës. Avokati i komunës, për disa raste paraqet ankesë e disa jo, e punëtorët e arsimit si duket janë viktimë e bindjeve të tyre politike. Pushteti nuk guxon të luaj me një gjë të tillë, sepse në fushatën zgjedhore, kryetari Haziri kishte premtuar mbështetje të drejtë dhe dinjitoze për arsim, prandaj kishte fituar mbështetjen e mësimdhënësve.

Profesori Zejnullah Zejnullahu i cili identifikohet se është në PDK, para 5 viteve ka dalë në pension dhe përkundër ankesave të shumta përmes gjyqit, ai akoma nuk ka mundur të realizoj këtë të drejtë. Unë kam emra të atyre që kanë realizuar këtë të drejtë dhe që janë më afër pushtetit. Ne duhet të kemi kujdese për punëtorët e arsimit dhe mos t’i pengojnë për të drejtën e tyre për tri paga jubilare.

**Bekim Bajrami**: pyetja për Jaha grup te objekti në qendër, është trajtuar sipas ligjit të legalizimit dhe ka të drejtën e ndërtimit. Salla e kulturës në Përlepnicë do të rregulloret posa të kemi kushte të mira atmosferike.

Lidhur me objektin e shtëpisë së mallrave- aty ka shumë detale me Planin Rregullues urban dhe atë të hollësishëm, mund ta jap gjendjen ekzistuese për përgjigje më të detajuara do t’i merrni me shkrim.

**Nevzat Rushiti**: ne si Inspektsion, kemi dalë në vendin e ngjarjes dhe kemi bërë proces, por banorët e fshatit Velekincë nuk janë të gatshëm të kyçen. Sa i përket objektit për shtëpinë e mallrave, ne kemi dalë në vendin e ngjarjes dhe në dosjen tonë ekzistojnë peticione të shumta dhe ne kemi ndërmarrë masat tona sipas ligjit. Hapësira përreth objektit ku janë vendosur çadrat, asnjë nuk kanë pas leje për shfrytëzim dhe me ligj edhe në pronë private edhe në publike duhet të merret leje. Ne kemi reaguar sepse kemi qenë të detyruar, ka qenë e mirëseardhur për bashkëpronarët, sepse na kanë ndihmuar në këtë aksion. Unë si drejtor nuk kam pas rast t’i sillem atij objekti për shkak të mbeturinave, e ato i kemi larguar edhe nyjat sanitare jashtë objektit. Kemi gjetë grumbull të mbeturinave të 20 viteve të fundit.

Në planin tonë të punës për vitin 2020 e kemi edhe mënjanimin e deponimeve të egra. Në rastin e Ibishit , unë nuk e di se a është prona private apo publike, por ne do të merremi me atë rast sepse nuk është e hijshme se çka po ndodhë me atë vend. Ata e kanë marrë atë pozitë me votë, ku kryesia e këshillit të lagjes duhet të sjell me shkrim se ku ka mbeturina, sepse ne nuk e dimë se çka po ndodhë në të gjitha rrugët e Dobërqanit.

**Naser Korqa**: lidhur me urën që e lidhë lagjen e “Balecit” me lagjen “Dardania”, ajo urë është e ndërtuar qysh herët dhe sigurisht është paraparë edhe për pesha të rënda, megjithatë ajo urë është shumë e ngushtë dhe nuk e besoj që mund të kaloj aty ndonjë kamion me peshë të rëndë.

Pranimi teknik i projektit Mirusha nuk është bërë ende, financiarisht është kryer kontrata dhe aty ku ka vërejtje në kyçje të kanalizimeve do të përmirësohen, por ne nuk kemi pas asnjë kërkesë nga qytetarët.

Rrethi te Qoqaj me projektin paraprak nuk ka qenë e paraparë rruga 7 Shtatori, por me kërkesën e kryetarit është bërë revidimi të rrethi dhe është futur në qasje edhe rruga 7 shtatori, e cila në Mars fillon dhe besoj që shpejtë do të kryhet.

**Ramiz Ramadani**: sa i përket listës së përfituesve kontingjent, unë e kam këtu dhe kushdo që ka interesim do të ketë qasje.

**Sadri Arifi**: lidhur me tri vendimet për MAPL unë nuk them asgjë tjetër përveç asaj që e ka dërguar MAPL-ja. Pasojat juridike i bartë komuna për mos zbatimin e shqyrtimit të ligjshmërisë. Procesverbalin e seancës së jashtëzakonshme do ta merrni shumë shpejtë.

**Valbona Tahiri**: lidhur me projektin e impiantit, ju informoj se ky projekt gjatë tre mujorit të vitit të kaluar kemi punuar në mënyrë intenzive me përfaqësuesit e BERZH, Hidromoravës dhe unë personalisht. Një kompani do të përzgjidhet e cila do të ofrojë asistencë teknike në, përgatitjen e dokumentacionit të tenderimit. Projekti është duke u implementuar sipas planit dhe në shtator hapet tenderi për ofertues të tjerë. Në bazë të marrëveshjes me BERZH dhe Bankës Evropiane, ky projekt përfundon në vitin 2022. Një pjesë e fondeve është miratuar në parlamentin e Kosovës dhe tani jemi duke pritur të bëhet qeveria e re e cila duhet ta ratifikoj marrëveshjen për financim.

Sa i përket rregullores për orarin e punës, ne si drejtori kemi organizuar dy dëgjime publike me biznese, ku bizneset e kanë kundërshtuar një ndryshim të rregullores dhe ne e kemi parë të arsyeshme që bizneseve t’i jepni kohë dhe kjo rregullore duhet të jetë e balancuar ku mos të dëmtohen bizneset dhe punëtorët. Kërkojmë zbatimin e ligjit për punëtorët ku duhet të kenë 40 orë punë në javë dhe kjo rregullohet mes punëdhënësit dhe punëmarrësit.

**Nazim Gagica**: nuk flas për borxhet e mbetura deri në vitin 2018, por për vitin 2019, nuk ka asnjë rast ku mësimdhënësi i pensionuar nuk i ka marrë tri pagat përcjellëse.

**Bujar Nevzati**: drejtori i DUPMM- në 2017 ndërtesa te Ekohgjena është rrënuar, pastaj keni dërguar leje, por dua ta di se kush merr përgjegjësi për këtë, sepse me këtë lëndë do të thirreni në gjykatë.

**Bekim Bajrami**: për çdo interesim tuaj mund të vini në DUPMM, por mos u merreni me vlerësime jo të sakta, sepse ne ju informojmë për çdo gjë që keni nevojë.

**Bujar Nevzati**: kjo kompani ka sjellë ndihma 7 tonë, prandaj i keni dhënë leje për ndërtim.

**Bekim Bajrami:** mirë që i paska sjellë këto ndihma kjo kompani.

Më 25 vota “për” e të tjerat abstenime miratohet rendi i ditës.

* 1. **Plotësimi dhe Ndryshimi i Rregullores për Taksa, Ngarkesa dhe Gjoba Komunale (sugjerim nga MAPL)**

**Sadri Arifi**: ne e kemi dërguar këtë akt në shqyrtim të ligjshmërisë edhe më parë dhe MAPL ka dhënë vetëm një vërejtje të vetme, e ne e kemi rregulluar, pastaj e kemi ridërguar përsëri në MAPL për shqyrtim, e ky organ ka nxjerrë edhe parregullsi të tjera po ashtu e kthejnë me vonesë. Kërkoj nga drejtorët që në pikat që është prekur rregullorja t’i japin arsyetimet e veta.

**Bekim Bajrami**: kërkoj që në tarifa të shtohet një pikë për lejet e legalizimit, ku varësisht për kategori kemi taksa 1 € dhe 2 €. Te lirimi i taksave propozoj të futen edhe familjet e dëshmorëve, veteranët, po ashtu edhe fermerët të lirohen nga taksat.

**Nevzat Isufi**: ne në KPF, kemi diskutuar për këtë rregullore dhe ne e konsiderojmë se MAPL, është profesional, por nuk e mohojmë faktin se ndonjëherë edhe MAPL mund të gaboj. Kjo rregullore ka qenë në dëgjim publik dhe do të duhet të bëhet çmos që të mblidhet një numër më i madh i qytetarëve në dëgjime publike, sepse dëgjimet publike thuajse janë të dështuara për shkak të pjesëmarrjes së vogël të qytetarëve.

Gjendja ekonomike nuk është e mirë dhe nëse nuk arrijmë t’i mbajmë këto tarifa atëherë mos t’i ngrisim këto taksa që mos t’i rëndojmë qytetarët.

Neni 5 i cili ju ka referuar edhe Ministria, mendoj se ka vend për përmirësim për shkak se edhe kategorizimi i tyre nuk është në nivelin e duhur.

Fillohet me markete, supermarkete, hipermarkete dhe nuk përmenden minimarketet, këto terme nuk janë terme tona dhe janë një kategori, prandaj për mua supermarketet dhe hipermarketet janë të njëjta. Prandaj kërkoj që supermarketet dhe hipermarketet të jenë 200 €, marketet me 150 € dhe minimarketet të jenë 100 €.

Te restorantet, propozimi është 150 €, ndërsa unë propozoj që ky çmim të jetë 200 €, te hotelet mendoj se është çmimi i lartë 1000 €, propozoj që të bëhet 400 €, pastaj motelet janë 800 €, propozoj që të bëhet 300€.

Te pompat e benzinës në fshatra kemi tarifën 200 €, ndërsa në qytet mendoj se duhet të jetë 300 €. Te klinikat mjekësore shifra 400 €, mendoj se është e lartë dhe të bëhet 250 €.Te ambulancat, rëntgenët dhe stomatologët të jetë 150 €.

Te neni 21 kam vërejtje sepse flitet për gjobat për vendbanimin dhe për vetëqëndrimin thuhet: çdo person që ka vendbanim apo vendqëndrim i cili nuk i ndërmerr nevojat sipas këtij paragrafi, komuna i shqipton gjobë në vlerë prej 80 €. Pastaj fillohet pika 5.1, e kjo është formalisht gabim. Te pika 5.2 kam vërejtje në përmbajtje ku thuhet se personi që nuk e lajmëron largimin nga RKS për më shumë se 60 ditë, kjo shifër 60 mendoj se duhet të jetë 90 ditë. E njëjta ka të bëjë edhe me kthimin në RKS që nuk lajmëron kthimin atëherë pse një qytetar i RKS duhet ta lajmëroj kthimin e tij për shtetin e vet.

Te neni 25 në faqe 22 kemi pikën 1, e pastaj kalohet në pikën 3.

Mendoj se kjo rregullore duhet të përmirësohet sepse ka gabime teknike dhe në përmbajtje.

**Riza Abdyli**: për këtë rregullore kemi debatuar gjatë dhe ne sot kemi disa rekomandime nga MAPL nga secila Ministri që ka rekomanduar diçka.

Në KPF është premtuar se do t’i japin arsyetimet e tyre drejtorët e drejtorive dhe do t’i ndryshojnë disa gjëra, por shihet se nuk e kanë lexuar fare këtë rregullore. Për mua është humbje kohe të merremi edhe një herë me këtë rregullore.

Ministria e Financave thotë, kuvendi komunal nuk guxon të bëj selektime të bizneseve, mendoj se është mjaft e qartë sepse Ministria i ka cekur mjaftë mirë gabimet e kësaj rregullore.

Propozoj që kjo rregullore të rikthehet dhe të vije në seancën e radhës me ndryshime siç është kërkuar nga Ministria.

**Gentrit Murseli**: te pika 4.1, si pasoj që kjo rregullore nuk ka hyrë në fuqi deri më tani, nëse hynë në fuqi nga sot e deri në 15 ditë atëherë do ta shohim se në disa kategori mund të bëjmë edhe diskriminime të caktuara.

Fjala është te faqe 19 neni 21 pika 1 dhe pika 2.

Tarifa për shërbimet në hapësirat e bibliotekës së qytetit pika 2.1, lexuesit duhet të paguajnë 10 € për vit, dhe pika 2.3 thuhet lexuesit dhe shfrytëzuesit e librit të sektorit për fëmijë duhet të paguajnë 5 € për vit. Ne kemi diskutuar se kjo rregullore është me disa probleme, sepse lexuesit bëjnë pagesa në biblioteka bëhet sipas vitet kalendarik, kjo nënkupton që të gjithë lexuesit që janë regjistruar në bibliotekë nga janari, kanë paguar 7€ dhe e shfrytëzojnë bibliotekën për 12 muaj, kurse ata që regjistrohen pasi që kjo rregullore të hy në fuqi, duhet të paguajnë 10 € ndërsa bibliotekën e shfrytëzojnë për më pak se 10 muaj, mendoj se është një lloj diskriminimi.

Mendoj se këto tarifa për këtë vit të mbesin siç kanë qenë.

Pika 1 tarifa për shfrytëzimin e hapësirave të shtëpisë së rinisë, kërkoj sqarime shtese dhe kërkoj të lirohen nga pagesa OJQ që s’kanë të hyra dhe grupet formale dhe jo formale të të rinjve.

**Erlehta Osmani**: pika 4.1 kam vërejtje, sepse nuk është vetëm një sugjerim nga MAPL, por është kërkesë e MAPL për shqyrtimin e ligjshmërisë së këtij akti, pasi kjo rregullore është vlerësuar se është në kundërshtim me dispozitat e ligjit në fuqi.

**Mimoza Kadriu**: disa nga propozimet i than kolegët, por dua të shtohen autolarjet, agjensionet turistike dhe barnatoret. Për Barnatore dhe Agjensione propozoj tarifë 150 €, kurse për autolarje 200 €.

**Sadri Arifi**: ne këtë rregullore e kemi miratuar më parë dhe nuk është dashur të sjellët në kuvend, unë do të isha në gjendje të përballem me MAPL në gjykatë sepse ata kanë shkelur çdo normë duke filluar nga afati për shqyrtim. Ju lutem të merreni vetëm me pjesën që ka sugjeruar MAPL e jo me gjithë rregulloren.

**Avdyl Aliu**: kjo rregullore është miratuar në muajin korrik dhe mendoj se ka kaluar të gjitha procedurat, e ne si anëtarë të KK kemi dhënë propozimet e tona. Sot është ardhur përsëri dhe MAPL ka sugjeruar disa ndryshime e ne duhet të mos merremi me nene tjera, por të merremi vetëm me sugjerimet e MAPL.

**Nehat Osmani**: ne e kemi shqyrtuar këtë material dhe sugjerimet e sekretarit se duhet t’i qasemi vetëm disa pikave të caktuara unë nuk pajtohem. Rregullorja për taksa për vitin 2020 e miratuar nga ky kuvend i është dërguar për shqyrtim të ligjshmërisë MAPL siç parashihet në LVL dhe MAPL e ka vlerësuar se kjo rregullore është në kundërshtim me legjislacionin në fuqi.

Pas shpjegimit të disa ligjeve të caktuara MF, konstaton se Komuna nuk duhet të bëjë selektimin e bizneseve në taksa. Kjo mënyrë e qasjes së selektimit të bizneseve shpërfaq mënyrën e qeverisjes së komunës së Gjilanit. Ligji këshillon që taksat për çdo biznes të vendosen drejtë dhe barabartë moralisht e materialisht komuna të ketë qasje të drejtë ndaj të gjithëve.

Konstatimi e MPB neni 15 paragrafi 8 dhe 9 nuk ka bazë ligjore që organi komunal mund të lëshoj dokument për pranim të shtetësisë dhe humbje të shtetësisë. Nuk është hera e parë që Komuna e Gjilanit përvetëson ingirenca për të cilat nuk është kompetente dhe mos të harrojmë krijimin e qendrave për bashkëpunim ndërkufitar pa asnjë efekt që synim kishte joshjen e popullatës për efekte elektorale e pastaj përbuzjen e tyre, hapjen e konsullatave etj. Qëllimi është të luaj rolin e elefantit me çështje madhore e shtetërore me të vetmin qëllim dezorientimin e qytetarëve.

Konstatimet e MPHH komuna cakton tarifa për mënyrën e inkasimit të mjeteve financiare për shërbimet komunale, e komuna nuk ka inkorporuar në preambulë të kësaj rregullore ligjin e mbeturinave që është detyrim i komunës ta inkorporoj. Komuna merret me çështje që si takojnë.

Te kapitulli II te neni 4 paragrafi 1.29 regjistrimi i fëmijëve me vonesë ka tarifa të ndryshme dhe është e ndërlidhur me gjobat, por kemi gjoba të dyfishta sepse edhe gjobitet për vonesa por edhe për vonesa të regjistrimit prandaj propozoj që të hiqen gjobat.

Te kapitulli 7 neni 11 paguhet shuma 10 € në orë të largohet se e njëjta përshkruhet në paragrafin tjetër.

Neni 20, tarifat për shërbimet në stadiumin ndihmës të qytetit, propozoj që për stërvitje të shkollave të futbollit të zbritet në 20 €, kurse për lojë të futbollit për gjitha grupmoshat të zbritet në 40 € për ndeshjet e tyre.

Neni 22 thuhet se lirimi nga pagesa për punëtorët e bibliotekës i liron edhe anëtarët e familjes, e kjo i bie që unë si punëtorë i KEK-ut duhet të lirohem nga pagesa e energjisë elektrike.

**Shefik Surdulli**: të mos kthehemi mbrapa në diskutim lidhur me nenet dhe përmbajtjen që ka kjo rregullore për taksa, mendoj se nuk është korrekte sepse ne një herë e kemi miratuar këtë rregullore. Pajtohem me propozimin e drejtorit të DUPMM, për lirimin nga taksat komunale për fermerët edhe unë pajtohem plotësisht.

Vërejtja që ka dhënë MAPL, respektivisht një vlerësim që ka dhënë MPB, ka konstatuar se neni 15 paragrafi 8 nuk është e qartë se për çfarë bëhet fjalë. Këtu MPB, vlerëson se nuk ka bazë ligjore që organi komunal të merret me këtë çështje por kjo i takon MPB, e nëse është kështu përgjegjësia i bie kryesueses së Kuvendit, zyrës Ligjore por edhe ne si anëtarë të kuvendit nuk është dashur të lejojmë lëshime të tilla. Prej të gjitha mandatave të kaluara ky kuvend po bëhet kampion për rikthim të akteve nga MAPL, për shkak që ishin në kundërshtim me dispozitat ligjore në fuqi.

**Ibish Ibishi**: kjo rregullore ka ardhur me sugjerimet e MAPl, dhe mendoj se është dashur të miratohet e jo të lëshohemi në debate të tjera. Pjesën më të madhe të punës është dashur ta kryej zyra ligjore se bashku me drejtorë dhe kjo punë të vije e kryer.

Nëse drejtorët kanë bashkëpunuar me zyrën Ligjore le t’i marrin parasysh sugjerimet tona dhe le t’i inkorporojnë propozimet tona në rregullore.

**Sadri Arifi**: gjatë hartimit të rregullores zyra ligjore ka bashkëpunuar me drejtorët e drejtorive. Para se të dërgohet edhe një herë ky akt në MAPL, drejtorët së bashku me zyrën ligjore ta shikojnë edhe një herë këtë rregullore.

**Nevzat Isufi**: nëse puna finale do të duhej të kishte ardhur nga drejtoritë, atëherë shtrohet pyetja pse vjen kjo rregullore në kuvend?

Duhet të përcaktohet një çmim bazë dhe bizneset që s’kanë tarifa t’i vendosen sepse ne jemi këtu për qytetarë dhe po bisedojmë për taksat që i paguajnë qytetarët.

**Shemsedin Elezi**: rregullore perfektë nuk ka askund në botë, por duhet të jenë në përputhje me ligjin. Propozoj që të gjitha propozimet që u dhanë nga anëtarët e KK të merren parasysh dhe zyra ligjore së bashku me drejtorët ta rregullojnë këtë rregullore.

**Shemsedin Ramushi**: nuk duhet të debatojmë për diçka që po biem në kundërshtim me vetveten, sepse duke u kthyer mbrapa po e degradojmë rregulloren. Të merremi drejtpërdrejtë me sugjerimet e MAPL.

**Valbona Tahiri**: u tha se drejtoria nuk e ka kryer punën, por nuk është e vërtetë sepse ne kemi bashkëpunuar ngushtë me zyrën ligjore dhe kemi bërë një analizë dhe me gjitha komunat e tjera të Kosovës. Nëse disa biznese nuk kanë taksa, nuk është faji i drejtorisë që kuvendi i ka liruar nga taksa disa biznese me arsyetim se ato biznese rigjenerojnë të hyra dhe rritje të vendeve të punës.

I kemi ndarë minimarketet, supermarketet dhe hipermaktetet, bankat, institucionet mikrofinanciare, restorantet, motelet, hotelet, pompat e benzinës dhe ju kemi vënë tarifa, por ju mund t’i ndryshoni dhe të propozoni tarifa të reja.

Jo të gjitha komunat kanë të gjitha bizneset e ngarkuara me tarifa, prandaj çka do të bëjë MAPL’ me komunat e tjera?

**Riza Abdyli**: në muajin e shtatë ne kemi dhënë propozimet për gjitha bizneset dhe nuk pajtohem që kontrollet teknike të jenë 500 €. Të lus e nderuar drejtoreshë, që tjera herë lexo materialet që ne i kemi miratuar më parë e pastaj analizo ndryshimet.

Duhet të rishikohen sugjerimet e MAPL dhe mos të ngutemi duke bërë shkelje të ligjit.

**Shpresa Kurteshi-Emini**: ne kemi këtë rregullore si pikë e rendit të ditës dhe po e vë në votim me sugjerimet e MAPL, po ashtu të plotësohet me elementet e nevojshme nga zyra ligjore dhe drejtoritë përkatëse.

**Me 19 vota “për” , 5 vota kundër e të tjerat abstenime miratohet Rregullorja me ndryshime sipas sugjerimeve të MAPL-së.**

**Nevzat Isufi**: ky votim nuk ishte korrekt dhe i pa kuptimtë, sepse çmimet i cakton drejtoria e vendoset nga ne, ne kemi votuar veresi, kush i cakton ato çmime.

* 1. **Raportet e punës së Komiteteve për vitin 2019**

**4.3 Planet e punës së Komiteteve për vitin 2020**

**Nevzat Isufi**: komitetet janë trupa të ndihmëse të kuvendit të cilët kanë sjellë raportet dhe planet e tyre të punës, por është për t’u çuditë që dy komitetet kryesore KPF dhe komunitetet nuk kanë sjellë asnjë raport apo plan të punës. Jo vetëm në këtë vit, por as në vitet tjera nuk kemi pas raporte ose plane për KPF, e a thua ky komitet nuk po dashka të planifikoj asgjë dhe të raportoj për punën e tij. Ja çfarë thotë UA 03/2014 neni 11 thuhet se komitetet e obliguara e dorëzojnë raportin e punës në kuvend për shqyrtim dhe miratim.

Ne është dashur të kemi ftesë për hartimin e planit dhe raportin e punës, e kryesuesja do duhet të ishte nismëtare e punës, e sot po i anashkalojmë dy komitetet e obliguara duke shqyrtuar komitetet jo obligative, e unë pyes se a do t’i shqyrtojmë çështjet në KPF, apo do të flasim për gjitha komitetet ?

Në KPF, kam propozuar që disa nga komitetet të rishqyrtojnë materialet e tyre dhe të bëjnë raporte të mirëfillta, sepse këto raporte nuk i plotësojnë as kriteret minimale për t’i quajtur raporte. Mendoj se duhet të bëhen trajnime se si duhet të hartohet një raport apo të konsultohen me njerëz.

Raporti për komitetin për bashkëpunim ndërkufitar, ka vetëm tri informata dhe nuk shoh çfarë ndërlidhje kanë këto çështje me bashkëpunim ndërkufitar, nuk kanë pas asnjë takim me palët e tjera. Sipas kësaj që është ofruar ky komitet nuk ka dhënë asnjë rekomandim.

Komiteti për kulturë, rini dhe sport, duket se është me një pasqyrë të përmbajtur dhe ka mbajtur takime të rregullta, por nuk është në rregull që znj.Shahadije Rexhepi nga 10 mbledhje ka marrë pjesë vetëm në 3 mbledhje dhe ende është anëtare e këtij komiteti.

Ajo po ashtu ka qenë pjesë e një komisioni për ndërtimet pa leje dhe nuk ka dhënë asnjë kontribut dhe ky komision është i dështuar. E përgëzoj komitetin për kulturë dhe anëtarët e komitetit sepse janë nxjerrë 27 rekomandime por 50% të tyre janë realizuar. Krahasuar me disa komitete tjera që nuk kanë dhënë asnjë rekomandim, ky komitet është për t’u përgëzuar.

Pjesa ku flitet për teatrin e qytetit, flitet për zhvillimet e teatrit dhe mbështetjet financiare, po ashtu thuhet se përkrahja është kontribuar për Gentrit Murselin, Arta Haziri dhe Erlehta Osmani duke e injoruar përkrahjen e anëtarëve të tjerë dhe për mua kjo është e pa drejtë dhe e pa sakatë, sepse nuk ka asnjë çështje tjetër për të cilën nuk kanë qenë të gjithë përkrahës sa i përket çështjes së teatrit, bile më e zëshme ka qenë opozita dhe ka kërkuar seanca të jashtëzakonshme për teatrin dhe gjetjen e një zgjidhjeje. Kryesuesi i këtij komiteti ka qenë i një anshëm dhe jo transparent. Thuhet se çdo anëtarë i komitetit është i barabartë pa marrë parasysh se a ka të drejtë vote apo jo, a nënkupton kjo që ka anëtarë të komitetit që s’ka të drejtë vote? Sepse unë e di që vetëm anëtarët që s’janë anëtarë të komitetit mund të marrin pjesë në takime, por nuk kanë të drejtë vote, por gjithë anëtarët tjerë kanë të drejtë vote.

Komiteti për shëndetësi, nuk mund ta quajmë raport, e plani i punës konsiderohet raport i punës dhe i njëjti propozohet me ndryshime të vogla si plan i punës 2020, e kjo është jo serioze. Komiteti për shërbime publike nuk mund ta quajmë raport, nuk mund të konsiderohet plan i punës ajo që duhet të jetë në raport.

Komiteti për zhvillim ekonomik ka numëruar rekomandimet e dhëna ku një pjesë e tyre kanë nxënë vend, e të tjerat duhet të aprovohen në të ardhmen. Ka komitete që nuk kanë dhënë asnjë rekomandim të vetmin e kjo tregon autoritetin për kryesuesit e komiteteve e një pjesë të anëtarëve të komiteteve.

Për mua këto raporte janë jo serioze dhe të tilla nuk meritojnë përkrahje.

**Riza Abdyli**: kërkoj mirëkuptim nga anëtarët e komiteteve të caktuara se a kanë bërë punën mirë por në përgjithësi për mua këto raporte janë të mangëta, që nuk kanë të bëjnë me përgjegjësitë që i kanë si anëtarë të komitetit ose kryesues të komitetit. Një pjesë e fajit i takon dhe ekzekutivit, sepse edhe unë jam anëtarë i KPF dhe moralisht ndihem i cenuar dhe i përkufizuar që sot të ngre akuza ndaj komiteteve tjera, sepse as KPF nuk ka raport. Sulmin e adresoj te kryesuesja e KK, për mungesën e raportit të punës së KPF dhe kryesuesin për komunitete.

Mbledhjet mbahen për t’u marrë një mëditje, e në aspektin personal, dikush që vjen e merr një mëditje dhe thirret me një punë të caktuar, mendoj se ajo punë duhet të kryhet si duhet. Sa zbatohen rekomandimet dhe propozimet e tyre nga drejtorët e caktuar?

Kam pyetje për kryesuesen e komitetit të arsimit, kur është paraqitë kërkesa për shkollën Thimi Mitko për mungesë të sallës së Arsimtarëve, e pyes kryesuesen a ka marrë përgjigje nga DKA?

Duke e pas parasysh fluksin e madh të punëve në DSHPIB, asnjë kërkesë që ka ardhur në kuvend nuk ka kaluar përmes komitetit për shërbime publike.

E përgëzoj Gentritin për mënyrën e hartimit të raportit dhe punën që e ka bërë në komitete

**Erlehta Osmani**: po e filloj me një vlerësim për komitetin për zhvillim ekonomik, raport i përgatitur mirë dhe angazhim serioz i përbërjes së këtij komiteti.

Komiteti për Shërbime Publike ka një raport vetëm një faqe e duke e ditur rëndësinë e këtij komiteti nuk ka punuar fare. Edhe dy mbledhjet e realizuara vetëm rendin e punës e ka paraqitur.

Komiteti për persona me aftësi të kufizuar edhe pse i themeluar vonë ka punuar mjaftë mirë dhe e përgëzoj. Dua ta di se cilat janë pritjet e këtij komiteti dhe a keni realizuar rekomandimet për lehtësimin e jetës së personave të kësaj kategorie.

Komiteti i ekspertëve të planifikimit hapësinorë pse nuk ka raport pune, por vetëm plan të punës për vitin 2020.

**Nehat Osmani**: nëse i shfletojmë raportet e komiteteve veç e veç, po bindem me rolin e parëndësishëm të krijimit të tyre që kanë qenë si trupa ndihmës e këshillues të organeve të kuvendit, qeverisë politike etj, në ngritjen dhe zbërthimin e shumë çështjeve politike dhe vendimmarrjeve.

Një qasje e tillë e neglizhencës së punëve të komiteteve haset nga vet kryesuesit e komiteteve me përpilimin e raporteve të tilla, por raporte nuk janë, injorimi i drejtorëve të drejtorisë duke mos marrë pjesë në takime, si p.sh drejtoresha e DZHE nuk ka marrë pjesë në komitetin përkatës, duke kamufluar transparencën e përfituesve të grandeve, madje edhe KPF injoronte kërkesat duke mos trajtuar kërkesat e temave për seancat e Kuvendit. Është i injorueshëm niveli i paraqitjes së raporteve, ku me një faqe përshkruhen rendi i ditës, po ashtu procesverbalet dhe vijueshmëria. Çka konkludoni nga këto përshkrime si i tillë raporti i komitetit për shërbime publike, urbanizimit, pronës dhe shëndetësisë, duke mos gjetur rastet e procedimit të një çështje në kuvend.

Vlen të veçohet raporti i punës të komitetin për kulturë me qasje profesionale për punën një vjeçare po ashtu edhe komiteti për zhvillim ekonomik. Raportet nuk paraqesin qasje profesionale dhe përmbajtësore prandaj nuk quhen raporte.

**Isa Agushi**: komiteti për politik dhe financa dhe komiteti për komunitete nuk e kanë sjellë raportin e juve zonja kryesuese duhet të ju vije turp, sepse nuk po bëni asgjë, je e pa aftë për këtë punë dhe je mësuar me nxënësit me i trokit në tavolinë për të mbajtur qetësinë. Është mëkat ju ta udhëhiqni këtë kuvend, dhe ju nuk keni lidhje me këtë punë, as raport nuk ke sjellë, e po të isha në vendin tënd, do të skuqesha dhe do të kërkoja falje publike.

**Arta Nuhiu**: me gëzon fakti që edhe nga kolegët u thanë fjalë të mira për komitetin e kulturës, por Riza tha se anëtarët e komiteteve mbajnë mbledhje vetëm për një mëditje, e unë nuk pajtohem me këtë gjë, sepse anëtarët e komiteteve nëse janë njerëz profesionist duhet të japin kontribut për atë fushë. Rezultatet nuk duhet të mungojnë në punën e komiteteve.

Komiteti për arsim ka punuar zbehtë, unë kam pritë më shumë iniciativa dhe rekomandime. Duhet të mendohet një strategji për parandalimin e telefonave mobil në orën mësimore.

Te komiteti për shëndetësi, nuk jam e kënaqur me raportin e tyre dhe desha personalisht të kërkoj nga kryesuesi i këtij komiteti të ndërmarr ndonjë rekomandim të cilin unë ka kohë që kam kërkuar krijimin e një zyre emergjente në kampusin e shkollave të mesme për vendosjen e një mjeku ose motër medicionale për t’u ofruar ndihmë të shpejtë nxënësve që janë të sëmurë me epilepsi dhe çrregullime tjera.

**Imran Thaqi:** komiteti për bashkëpunim ndërkufitar ka sjellë një raport të pa lekturuar fare, sa është realizuar plani i punës së vitit ? ky komitet ka mbajtur vetëm 4 takime.

Komiteti për shëndetësi ka raport pa rekomandime, komiteti i pronës nuk i ka veçuar në mënyrë përmbledhëse rekomandimet.

**Xhelal Hajrullahu**: komiteti për shëndetësi ka bërë planin e punës për vitin 2020, por në materialin tim mungon një pjesë e planit ndoshta është gabim teknik.

**Gentrit Murseli**: ju falënderojë për vlerësimin pozitiv, është mëritë e gjithë anëtarëve të komitetit. Unë e ri përsërisë që jam munduar të jem i pa anshëm në secilin vendim. E vlerësuat lartë punën e komitetit për kulturë rini dhe sport, por edhe nga organizata vendore jemi vlerësuar lartë si komiteti më aktiv dhe funksional në RKS, me ç’rast unë ndihem krenar!

Ju siguroj që në komitetin tonë nuk do të mbahen mbledhje pa rekomandime, gjë e cila as vitin e kaluar nuk ka ndodhur dhe të gjitha rekomandimet janë përcjellë në DKRS.

Kanë qenë 3 çështje që i keni pas në pikëpyetje të cilat tani po jua sqaroj. Komiteti në raport me Teatrin, vota në komitet dhe rekomandimet.

Komiteti në raport me teatrin, u tha se jeni munduar që meritat t’i marrin vetëm tre anëtarë të këtij komiteti, unë dëshiroj ta njoftoj LVV, që ky raport i imi është shqyrtuar në komitetin për kulturë edhe është votuar edhe nga anëtarët e komitetit nga radhët e LVV. Ne i kemi mbrojtur qëndrimet e komitetit pa dallime partiake.

Lidhur me votën në komitet e di pse e kam shkruar këtë fjali se pat apo nuk pati të drejtë vote një anëtarë i komitetit ne do ta trajtojmë barabartë. Nuk e di se a keni njohuri që MAPL, ka nxjerrë një UA për punën e komiteteve dhe aty shqyrtohet mundësia që të drejtë vote të kenë vetëm anëtarët e KK dhe në të ardhmen nëse ky UA, hynë në fuqi përsëri do t’i trajtoj në mënyrë të barabartë.

Sa i përket rekomandimeve janë përmbushur vetëm 50%. E falënderoj DKRS dhe drejtoreshën që merr pjesë në takime rregullisht. Raporti i flakës së janarit do ta shqyrtojmë në muajin tjetër. Subvencionimet nga DKRS për klubet më të suksesshme nuk e di që ka ndonjë njësi matëse për ta shikuar se a është përmbushur rekomandimi i yni, por është bërë shumë në këtë drejtim.

I falënderoj të gjithë anëtarët e komitetit që kanë qenë bashkëpunues dhe në veçanti anëtarët e komitetit që nuk janë anëtarë të kuvendit për pjesëmarrjen e rregullt në komitete dhe kontributin e tyre.

**Shefik Surdulli**: duke ju referuar raporteve të komiteteve, shihet se disa prej komiteteve kanë qenë aktiv dhe janë përpjekur të jenë në nivel të detyrave dhe përgjegjësive si: komiteti për kulturë, komiteti për zhvillim ekonomik, komiteti për arsim, komiteti për persona me aftësi të kufizuar, por ka edhe komitete që nuk kanë dhënë ndonjë rezultat për t’i veçuar, ku disa komitete fatkeqësisht nuk kanë sjellë raporte të punës e as plane të punës.

Komiteti për barazi gjinore ka mbajtur 9 takime dhe ka vetëm 2 faqe raport. Në raport dhe në plan të punës ne përbërjen e anëtarëve të komitetit figuron dhe emri i z Ilir Tahiri nga PDK, por me sa e di unë z.Tahiri ka dhënë dorëheqje muaj më parë nga ky komitet, e unë nuk e di pse akoma figuron madje edhe në planin e punës për vitin 2020.

Te shumica e raporteve nuk është potencuar masa e realizimit të planit të punës.

Te komiteti për planifikim urban dhe mbrojtje të mjedisit, nëse e shikojmë rëndësinë që ka ky komitet, raporti që është sjellë është tejet i varfër dhe raport shkruesi në fillim e thotë, kemi ndërmarrë një numër takimesh e që nuk dihet saktë sa takime janë mbajtur dhe cilat janë konkluzionet.

Në bashkëpunim ne DUPMM janë trajtuar një numër i konsiderueshëm çështjes, ndërkaq në anën tjetër janë paraqitur 3 çështje të rëndësishme gjatë vitit 2019.

Në vijim kemi paralajmëruar takime të komitetit sipas renditjes kohore, siç e kemi thënë, por ato takime nuk janë prezantuar askund në raport, prandaj konsideroj se ky raport është jo profesional dhe jo serioz, e çfarë do të thoshte kryesuesja e kuvendit në këtë rast e çfarë note do t’i lente.

**Arianit Sadiku**: u përmenden vlerësimet e komiteteve ku vetëm me një shikim të materialit shihet që disa komitete vetëm se kanë bërë përshkrim të ngjarjeve dhe nuk vlerësojnë çështjen e rekomandimeve të bëra, e një gjë tejet shqetësuese është komiteti për shërbime publike ku në raport pasqyrohen vetëm pikat e rendit të ditës për dy takimet e mbajtura.

Po ashtu edhe në komitetin e urbanizmit është përshkruar vetëm ngjarjet që kanë ndodhur me 5 takime, ku shumica e takimeve thirren me urgjencë ku kemi pas edhe mungesë të prezencës së drejtorit në komitete. Komitetet po shikohen si organe qe e plotësojnë dhe marrin një mëditje pa ju dhënë mundësia për kontribut shtesë, materialet dërgohen me vonesë dhe mbledhjet thirren me urgjencë. Në këtë komitet asnjëherë nuk janë diskutuar raportet e kompanive publike, sepse nuk ka pas përgjigje të vazhdueshme në këtë çështje. Plani i punës i komitetit për urbanizëm është bërë në një kohë dhe periudha kohore që duhet të zënë vend ngjarjet, dhe vërejtja kryesore i drejtohet kryesueses së kuvendit, e cila e pranon materialin si raport, por i cili nuk është raport sepse ka përshkrim me dy faqe.

**Shemsedin Elezi**: sa i përket komitetit për barazi gjinore, shumica e mendoni si të parëndësishëm, por ka rëndësi të madhe sepse barazia gjinore është element i fuqishëm i harmonisë së një shteti, shoqërie të shëndoshë.

Kemi mbajtur takime të rregullta, tema aktuale, rekomandime dhe kemi qenë iniciatorë në shumë punë. Jam pjesë e mekanizmit kundër dhunës në familje dhe është në dorën tonë se sa japim kontribut në parandalimin e dhunës.

**Sadri Arifi**: UA parasheh dy komitete obligative të cilat duhet t’i përgjigjen këtij kuvendi, kurse komitetet e tjera janë të lejuara për themelim me LVL. Ne i kemi themeluar komitetet tjera dhe janë funksionale dhe nuk kemi lejuar takime pa material.

Komitetit për komunitete ka pas disa probleme në funksionim, kanë ndodhur disa ndryshime sa i përket përbërjes. Komiteti për politikë dhe financa ka planin e punës të njëjtë me kuvendin, kurse raporti i tij do të vije në kuadër të raportit të kryetarit.

**Burim Berisha**: puna që është bërë në komitetin e zhvillimit ekonomik është bërë në mbështetje edhe nga DZHE dhe DBP. Ne kemi planin e koordinuar me drejtorët e linjës. I falënderoj dy drejtorët për pjesëmarrjen e tyre në takime, por mungesa e tyre ka qenë e arsyeshme pa tendenca.

**Afërdita Balaj**: sa i përket pyetjes tuaj për shkollën e Thimi Mitko, mendoj se nuk duhet sallë e arsimtarëve, por nuk është kompetencë e komitetit të arsimit të vizitoj shkollën për mungesë të sallës dhe drejtori ka thënë se do të bëhet zgjidhje.

**Fitim Guda**: sa i përket komitetit për pronë, mendoj se është bërë një detyrë e mirë sepse kemi pas bashkëpunim të mirë me drejtorin e DGJKP Sali Fazliu, i cili na ka mundësuar një qasje më të lehtë në punë.

**Riza Abdyli**: unë nuk kam thënë ta vizitoni shkollën Thimi Mitko, por është shqetësim i mësimdhënësve të kësaj shkolle për mungesë të sallës. Unë pyeta çfarë përgjigje keni marrë nga DKA, për pyetjen e juaj. Më vjen keq që e dëgjova nga ju si kryesuese e komitetit për arsim të thoni se nuk nevojitet salla e arsimtarëve sepse edhe ata duhet të kenë një vend për pushim e jo t’i ndërroni ditarët në korridore të shkollave.

**Me 21 vota “për”, 1 votë kundër e të tjerat abstenime miratohen Raportet e punës së Komiteteve për vitin 2019 si dhe Planet e punës së Komiteteve për vitin 2020**

* 1. Propozimi për dhënien e titullit “Nderi i Qytetit “ për Ekrem Gjinolli (Post Mortum)

**Shefik Surdulli**: ndonëse propozuesi kishte dhënë mjaft informacion për veprimtarinë e tij, më lejoni t’i them disa fjalë për profesorin tim të nderuar.

Ekrem Gjinolli ka qenë profesor i matematikës, jashtëzakonisht i përgatitur, fjalë pak dhe shumë punë. Kam pas fatin ta kem profesor në shkollën e Mesme teknike, drejtimi ekeltro-teknikë, ka qenë mjaft modest dhe gjatë orëve mësimore ai ka jetuar me ekuacione matematikore dhe shikimin e tije nxënësit e kanë kuptuar si shikim nga ardhmëria e kombit. Konsideroj se ky çmim është meritor dhe se ka qenë punëtor ndër kuadrat e para të matematikës si shkencë. Tek ai nuk ka pas nxënës që ka marrë notë jo meritore, andaj duke e falënderuar propozuesin z Xhevat Demiri, me kënaqësi e mbështes këtë propozim ngase ky emër i bën nderë Komunës së Gjilanit.

**Me 27 vota “për”, miratohet Propozimi për dhënien e titullit “Nderi i Qytetit” për Ekrem Gjinolli (Post Mortum)**

**Anila Tusha-Kastrati:** nuk reagova kur u drejtuat ndaj kryesueses me një gjuhe denigruese, andaj ju kisha lutë që nëse nuk ju pëlqen kryesuesja t’i drejtoheni instancave më të larta e jo ta sjellni në pozitë për ta skuqur kryesuesen, sepse është femër, nënë.

* 1. **Propozimi për dhënien e titullit “Nderi i Qytetit” për Fahredin Sherifi**

**Imran Thaqi**: mendoj se ky propozim është i qëlluar dhe meritor, prandaj e mbështes plotësisht këtë propozim sepse i bënë nderë Gjilanit.

**Nehat Osmani**: më vjen mirë që propozimi im për shpalljen nderi i qytetit për Fahredin Sherifi paska marrë përkrahje nga komisioni dhe nga kryetari Haziri. Më vjen mirë për Farkën sepse ai e ka merituar këtë epitet. Çuditërisht jeta dhe vepra e këtij njeriu të merituar nuk i bënte përshtypje kryesueses së kuvendit dhe shefit të grupit të LDK Avdyl Aliu, e cila me dhunë ma ndërpreu fjalimin tim kur isha duke fol për këtë personalitet, sepse fundja kryesueses dhe shefit të grupit të LDK, nuk i intereson vepra e një njeriu të merituar, por ju bënë përshtypje se kush flet. Aty ku injoranca flet, inteligjenca hesht, prandaj nuk arrita ta përfundoj as pasuesin e fundit. Faleminderit kryetarit, nënkryetarit dhe komisionit e mbi të gjitha faleminderit Fahredin Sherifit!

**Shpresa Kurteshi-Emini**: më vjen keq që vazhdimisht po keqkuptoheni, por kryesuesja asnjëherë nuk ka ndal fjalën e sidomos kur ka të bëjë për emra që kanë dhënë shumë për qytetin e Gjilanit, por duhet ta kuptoni se kur duhet të flisni për pyetje e kur në të ndryshme.

**Avdyl Aliu**: ne jua kemi mësuar rrugën se si shpallet dikush “Qytetar Nderi”, e kjo sallë është e vogël por ka foto me personalitete që i kemi shpallë qytetarë nderi. Propozimin tuaj e kemi përkrahur të gjithë dhe nuk kemi qenë kundër, por kemi qenë kundër asaj që dikush pasi të shkoj në shtëpi e lëshon Youtuben dhe i pëlqen vetja siç ka fol.

**Nehat Osmani**: për rrugën që t’i na paske mësuar se si duhet të bëhen propozimet, por të garantoj që nëse diçka nga ty pasna mësuar, më mirë mos të isha qenë. Sa i përket Youtubes, me gjasë ju e shikoni vetën, por është e vërtetë që më keni ndërprerë fjalimin pavarësisht që ju kam lutur ta lexoj pasuesin e fundit.

**Me 31 vota “për” miratohet Propozimi për dhënien e titullit “Nderi i Qytetit” për Fahredin Sherifi**

* 1. **Informatë nga Ekzekutivi i Komunës lidhur me projektet për normalizimin e gjendjes me ujë të pijshëm në Komunën e Gjilanit**

**Arbër Ismajli**: sot në ora 9 kryetari i komunës ka pritur në takim bankën botërore për ta filluar zgjidhjen e furnizimit me ujë. Mjetet e bankës botërore janë të ndara, mirëpo priten disa takime teknike me ministritë përkatëse për të ardhur deri në finalizimin e këtij investimi. Jemi duke punuar për pendën e re në Llapushnicë dhe gjendja faktike tregon se ka ujë jo të mjaftueshëm por sjellë ujë në pendën e re.

Fondi prej 200.000 të cilat janë ndarë nga komuna, ka hap puset te FSK, por për shkaqe teknike ende nuk janë kyç në sistemin e ujit të Hidromoravës.

**Riza Abdyli**: si duket nënkryetari e ka keqkuptuar kërkesën unë kam kërkuar informatë nga ekzekutivi lidhur me projektet për normalizimin e gjendjes me ujë të pijshëm. Ne nuk kemi ujë të mjaftueshëm dhe kemi reduktime, e për arsye teknike, disa lagje në qytet kanë mungesë të ujit më gjatë se disa tjera, e kjo nuk është në rregull sepse lagjja në Dheun e Bardhë, Dardania, nuk ka ujë me javë të tëra, kurse lagjja e cila ka reduktime të pakta është qendra e qytetit, prandaj kërkoj që Hidromorava të mos bëj selektime të lagjeve.

Unë nuk pajtohem me ekzekutivin që për 9 muaj ka ndenjur duar kryq deri më tani. Dikush mund të thotë që kryetari i komunës nuk është kompetent për furnizim me ujë, por unë them se kryetari e ka marr besimin e qytetarëve për të udhëhequr me komunën, prandaj jeni përgjegjësi kryesor për çdo gjë. Lutfi Haziri ka qenë kryetar i komunës nga viti 2002, ka qenë ministër, e sot prapë kryetar, e Gjilani ka mungesë të ujit nga viti 2004, e kryetari është dashur ta di këtë gjendje dhe të ndërmarr diçka për këtë çështje. Nuk pajtohem me neglizhencën e juaj lidhur me mungesën e ujit. Nuk pajtohem me asnjë projekt tjetër që fillon në komunën e Gjilanit, nëse nuk i jepet prioritet projektit për ujë të pijshëm. Prioritet duhet të jetë stabilizimi i gjendjes me ujë të pijshëm, e jo projekti për trajtimin e ujërave të zeza ose qarshia e qytetit.

U përmend penda e Llapushnicës dhe nuk pajtohem kur thuhet se jemi duke punuar në atë drejtim. Për mua do duhet të ishte zgjidhje emergjente, sepse jemi në gjendje emergjente. Afati kohor për kryerjen e punëve me projektin e Llapushnicës është për 5 vite, por çka do të bëjmë ne pa ujë edhe 3 vite. Mendoj që ju si ekzekutiv, zyra e kryetarit do të duhej të merret ditë e natë me këtë punë për t’i furnizuar qytetarët pa ndërprerje me ujë të pijshëm.

Ju jap mendim timin që nuk është i bazuar në shkresa por i bazuar me biseda me ekspert. Ekspertët kanë thënë se një kosto e tillë është 1 milion €, fjala është për gypin i cili furnizohet liqeni i Badocit, i cili në raste emergjente mbushet nga një liqe i Kosovës, pse mos të vije ky gyp deri në liqenin e Përlepnicës. Qe 8 muaj nuk mund t’i hapni dy puse, dhe ne e dimë që një pus hapet brenda ditës. Mendoj e tani e tutje kryetari i komunës duhet ta marri më seriozisht problemin e mungesës së ujit.

**Avdyl Aliu**: dikush po mundohet të bëhet i dijshëm dhe po del keq para të gjithëve. Po harron që opozita ka qenë në pushtet para neve dhe kanë pas mundësinë me zgjedhë këtë problem. Edhe atëherë nuk ka pas ujë, për arsye të rrjetit të vjetërsuar të ujësjellësit në qytet e ne këtë problem e kemi zgjidhur duke vendosur gypa të ri të ujësjellësit.

E keni gjete një temë dhe jeni duke i rënë me një vend defit, e ne ju kemi informuar për gjendjen e ujit dhe kemi mungesë të reshurave atmosferike. Jemi duke bërë zgjidhje për normalizimin e mungesës së ujit.

**Riza Abdyli**: u tha pse nuk është rregulluar më herët problemi me ujë, por sa i përket humbjes së ujit që sot uji humb 40%, e ju thoni se ka ekzistuar deri ne 80% humbja e ujit, gjë e cila nuk është e vërtetë. Nuk thash që jemi kundër projekteve afatmesme por ato marrin kohë.

**Mimoza Kadriu**: po diskutojmë për tema të njëjta dhe po ndahem e zhgënjyer nga kolegët që nuk më kanë dhënë përkrahje që të kemi një informatë mbi gjendjen e ujit, por me të vërtetë gjendja është alarmante dhe jemi të rrezikuar me ndonjë epidemi. Ka vendbanime që me javë nuk ju vije asnjë pikë ujë sidomos ndërtimet e larta. Unë kam një shqetësim sepse qe disa herë na thoni të njëjtat përgjigje, hapja e puseve, janë në testime etj. Edhe sa duhet të presim ne për ujë. Është shumë kontradiktore nëse e analizojmë procesverbalin e mbledhjes së kaluar ku nënkryetari thotë se banka botërore i ka ndarë 10 milion €, ka bërë studimin e fizibilitetit, përderisa sot thotë se po presim dhe jemi në bisedime me bankën botërore, së pari do të bëhet studimi i fizibilitetet e pastaj do të kemi investim. Pyes se cila është e vërtetë nga ajo që nënkryetari po e thotë? Ne rrezikojmë ta humbim projektin dhe investitorin serioz për shkak të mos formimit të qeverisë, që fajtorë jeni ju.

**Nevzat Isufi**: pot thuhet se çështja po rikthehet, por rikthimi ndodhë për shkak mos ndryshimit të gjendjes. Jeni jo serioz, po thuhet humbja e ujit deri 40%, por unë e di se në raportet e Hidromoravës thuhet se humbja është 15-20%, e çka nënkupton sot që këtë humbje do ta kthenim.

Nëse do të kishte ujë, por duhet të bëhet ndërrimi i gypave, ne qytetarëve do t’i themi se e kemi ndërprerë ujin për t’i ndërruar gypat, e jo nga 12 orë mos të ketë ujë, e ju nuk ndërmerrni diçka meqë nuk kemi ujë, pse nuk po i ndërroni tani gypat. Qytetarët duan ujë, e ne jemi bërë përrallë me tupan. Sikur sot të kemi projektin e gatshëm do të thoshim që duhet 1 vit të filloj zbatimi i tij. E projekti i ujit që ende as projekt nuk është bërë sa kohë duhet të presim. Disa herë janë përmendur puset, është thënë se janë në funksionim, e sot thuhet nuk janë në funksionim sepse nuk janë bërë analizat. Me të vërtet nuk dimë se kujt t’i besojmë.

**Shemsedin Elezi**: ne e kemi diskutuar disa herë mungesën e ujit dhe duhet të mendojmë për zgjidhje afatgjate. Ne e dimë se uji është prioritet dhe i domosdoshëm për jetë, por projektet nuk mund të barten nga njëri në tjetrin, sepse ato janë të siguruar për t’u kryer. Jam kundër ndaljes së projekteve që kanë filluar, por jam pro që projektet e planifikuara për diçka tjetër t’i rikthejmë për rregullimin e ujit.

**Isa Agushi**: për hirë të qytetarëve i them disa fjalë për ujë sepse qytetarët kanë shumë ankesa për mungesë të ujit, sepse gjendja është alarmante. Qe 9 muaj ne jemi pa ujë dhe ende nuk janë hapur dy puse, nuk kemi asnjë risi. Propozoj që çdo fillim të seancës ta bëjmë një lutje para zotit që të kemi të reshura, e ju z.Avdyl Aliu thatë se në 2004 ka pas probleme me ujë, e nga kjo periudhë kohore sa banesa keni ndërtuar ju, sa është shtuar qyteti me banorë. Komuna duhet të punoj 24/7 për zgjidhjen e problemit me ujë. Kemi probleme serioze dhe alarmante e tani vjen vera do kemi edhe sëmundje. Kryetari i komunës më shumë rrinë në Prishtinë, pavarësisht që ka marrë votën dhe besimin e qytetarëve për të punuar për Gjilan, pavarësisht që kryetari është haxhi dhe bën lutje, duhet të ndërmerr hapa konkret për zgjidhjen e ujit e jo të sjellë rrotën në vend. Të stopohen gjitha projektet tjera dhe të përqendrohet të projekti i ujit, sepse pa ujë nuk ka jetë.

**Avdyl Aliu**: kam një pyetje për z.Agushin, i cili ka qenë këshilltarë komunal në LDK në mandatin e kaluar, e pyes se a ka ekzistuar mungesa e ujit edhe në mandatin e kaluar dhe a e ka ngritur këtë çështje më parë?

**Isa Agushi**: sot Gjilani është shtuar me popullatë dhe kërkesat janë të mëdha, e në mandatin e kaluar nuk e kam ngritë çështjen për mungesën e ujit, sepse kam menduar që z.Haziri i cili atëherë ishte kryetar i imi, e sot është kryetar i juaji, është njeri që e mbanë fjalën, punon dhe është punëtor, por nuk e kam besuar që është gënjeshtarë, pa punëtor dhe që rrinë vetëm në Prishtinë.

**Arijeta Rexhepi**: jemi me një gjendje të jashtëzakonshme me mungesë të ujit të pijshëm dhe sjellja e informatave të ngjashme në këtë kuvend nuk është e tepërt, sepse duhet të jemi në rrjedha për këtë problem. Secila nga partitë që ka qenë në pushtet ka anashkaluar këtë problem, por edhe ekspertët që janë në Hidromoravë është dashur ta dinë që do të vijmë në këtë gjendje dhe është dashur të marrin masa për parandalimin e kësaj gjendje. Hapja e puseve është mëse e domosdoshme por jo vetëm e 3 puseve, por shpresoj që të hapen edhe puse tjera që të zbutet gjendja me mungesë të ujit.

A planifikohet tani hapja e ndonjë pusi tjetër?

**Arbër Ismajli**: problemi i ujit është i kamotshëm dhe përgjegjësia mbi secilin parti politike. Nëse momentalisht nga Përlepnica i marrim 16 litra në sekond dhe nga dy puset e FSK kemi edhe 16 litra tjera në sekond, do kemi përmirësim të gjendjes. Nëse dikush ka zgjidhje për periudha afatgjata mund ta thoni dhe unë jam i pari që ju bashkangjitem në përkrahje. Unë po flas me një gjysmë studim të fizibilitetit dhe kam qenë i mangët në informata, por vazhdimisht jemi duke punuar për zgjidhjen e problemit me ujë. Javën tjetër lëshohen në përdorime dhe dy puset te fidanishtja.

Ju bëj thirrje publike të gjithë juve që nëse keni alternativa tjera na thoni dhe të bashkëpunojmë së bashku. Ne do t’i lëmë projektet e tjera anash për vitin 2020 dhe do të bëjmë alternativa tjera për hapjen e puseve të reja,. Nëse ka selektim të lagjeve nga Hidromorava, mendoj se kjo nuk duhet të ndodhë, por Hidromorava ka listën e saj të reduktimeve.

**Burim Berisha**: sa ka borxhe të qytetarëve në tatimin në pronë? Në bazë të informatës që e kam diku 8 milion e 900 mijë € janë borxhe të qytetarëve ndaj tatimit në pronë dhe këto mjete janë të rëndësishme për Gjilanin. Te DZHE kemi 1 milion e 700 mijë € borxhe, te shërbimet publike mbi 300.000€, e ne si kuvendar po ashtu edhe qytetarët duhet të jemi taksapagues të rregullt dhe me mjete të gjejmë mundësi që të sigurojmë burim për ujë.

**Fitim Guda**: mendoj se nënkryetari u tall me neve që tha se edhe ne si anëtarë të kuvendit mund të gjejmë një alternativë, por ne të gjithë jemi laik prandaj mendoj se ju i keni ekspertët që merren me këtë punë.

Lidhem me fjalimin e z.Isa Agushi,i cili tha se duhet t’i lutem Zotit për rënien e shiut, e lutja lyp edhe një sakrificë, e ndoshta është mirë ta sakrifikojmë dikën në kuvend si shefat e grupeve që po na përçajnë mes vete.

**Shpresa Kurteshi-Emini**: faleminderit për të gjithë që po jepni përpjekje për gjetjen e alternativave për ujë të pijshëm.

**Arianit Sadiku**: sipas disa informacioneve nga disa shokë, thuhet se shpimet në qytet janë investuar nga Hidromorava, kurse Komuna nuk ka ndarë mjete edhe pse është zotuar 200.00 €, a është e vërtetë kjo çështje?

**Arbër Ismajli**: ne i kemi ndarë mjetet dhe jemi zotuar por ende nuk i kemi dorëzuar mjetet, momentin që përfundojnë puset ne i paguajmë. Duhet të ndahen edhe mjete shtesë por nuk kemi dashtë të transferohen mjete në llogari të Hidromoravës pa u kryer punët.

* 1. Propozim Vendimi për kompensimin e Komisionit për shqyrtimin e ankesave në procesin e Emërtimit të Rrugëve dhe Numërimit të Adresave për territorin e Komunës së Gjilanit

**Sadri Arifi**: deri më tani ne kemi caktuar një shumë për çdo takim, por unë kam informata se komisioni për shqyrtimin e ankesave për emërtimin e rrugëve ka mbajtur një numër të madh të takimeve. Komisioni bazë i cili ka punuar në emërtimin e rrugëve është caktuar në shumë paushalle 1200 €. Është e juaja të caktoni një shumë paushalle të arsyeshme.

**Riza Abdyli**: edhe në KPF kam kërkuar që të jemi të kujdesshëm rreth caktimit të pagesës për këtë komision, sepse komisioni për emërtimin e rrugëve ka bërë punë të madhe, ka mbajtur shumë takime dhe nuk mund të krahasohet me komisionin për shqyrtimin e ankesave. Nëse komisioni i parë është paguar 1200 €, nuk mendoj se komisioni për shqyrtimin e ankesave të merr të njëjtin çmim. Mendoj se duhet të shkojmë në minimumin e pagesave dhe besoj që shumica e anëtarëve të komisionit e kanë nga një pagë bazë dhe për mua personalisht nëse KK. Më besoni që po të isha unë pjesë e këtij komisioni do të punoja pa kompensim sepse është nderë dhe privilegj të punoj me një komision të tillë, sepse do të jem në histori për gjenerata të tjera të cilën e shohim se kush ka punuar në këtë komision. Mendoj se duhet ta gjejmë një mesatare për kompensim sepse kemi një rregullore të aprovuar që e cakton shumën e kompensimit dhe të vendosim 50 € për një takim por jo më shumë se dy takime në muaj. Nuk pajtohem që komisioni për shqyrtimin e ankesave të paguhet njësoj me komisionin për emërtimin e rrugëve.

**Shemsedin Ramushi**: në bazë të raportit të komisionit shihet se ka shumë takime dhe bëhet një pagesë me shumë të lartë. Propozoj që për këtë komision të bëhet 40€ për takim dhe mos ta injorojmë si komision për punën e tyre të lodhshme.

**Arijeta Rexhepi**: për të qenë më transparent, mendoj se duhet të ndalemi te pagesa e komisionit për emërtimin e rrugëve të cilët kanë mbajtur një numër të caktuar të takimeve dhe janë paguar me një shumë të caktuar, atëherë mendoj se duhet ta gjejmë një mes se si është paguar komisioni i mëparshëm, në mënyrë që edhe ky komision të paguhet. Nëse ata kanë marrë 1200 € dhe kanë mbajtur 50 takime, të pjesëtohet shuma e pagesës me numrin e takimeve.

**Sadri Arifi**: komisioni për emërtimin e rrugëve ka marrë 1250 € për të gjitha takimet, por ju caktojeni një shumë paushalle sepse është problem të nxjerrët një shumë për komisionin e ankesave.

**Avdyl Aliu**: janë mbajtur 18 takime pas orarit të punës, kanë pas punë të rëndë dhe propozoj që shuma paushallë të jetë 400 € për një anëtarë të komisionit.

**Shemsedin Elezi**: këtu kemi dy çështje dhe ne duhet të kemi kujdes në pagesë. Nëse ne e minimizojmë vlerën e pagesës, atëherë edhe për të ardhmen komisionet nuk do të kenë motiv për të punuar. Propozoj 600 € për anëtarë, sepse është çmim real.

**Hevzi Xhelili**: pajtohem me parafolësin dhe nëse ne nesër e caktojmë një komision tjetër, nuk do të ketë vullnet për punë nëse kompensimi është minimal. Propozoj 500 € për një anëtar të komisionit.

**Shpresa Kurteshi –Emini**: puna e tyre është për t’u vlerësuar dhe po e vë në votim propozim kompensimin 400 €.

**Riza Abdyli**: mjetet janë të taksapaguesve të Gjilanit dhe mendoj që jeni duke e ndarë një shumë të madhe pavarësisht punëve të shumta që i kanë bërë. Propozoj që 250 € të jetë shuma, ndërsa 300 € është idealja.

Kemi familje që nuk merr asnjë euro, kurse aty ka anëtarë të cilët janë dhe drejtor, i cili ka pagën 1000 €.

**Me 21 vota “për” 2 vota “kundër, e të tjerat abstenime miratohet propozimi që një anëtar i komisionit për shqyrtimin e ankesave për emërtimin e rrugëve të paguhet 400 €.**

* 1. **Propozim vendimi për kompensimin e anëtarëve të panelit përzgjedhës për përzgjedhjen e anëtarëve të komitetit konsultativ të Ekspertëve të Planifikimit Hapësinorë si dhe Komitetit për Persona me Aftësi të Kufizuar**

Me 27 vota “për” miratohet propozimi 50€+50€ për takim por jo më shumë se dy takime në muaj, për kompensimin e anëtarëve të panelit përzgjedhës për përzgjedhjen e anëtarëve të komitetit konsultativ të Ekspertëve të Planifikimit Hapësinorë si dhe Komitetit për Persona me Aftësi të Kufizuar

1. **Të ndryshme**

**Isa Agushi**: kam pyetje për nënkryetarin e komunës, i cili më ka premtuar para shumë seancave. Në vitin 2018 zyra e kryetarit ka shpenzuar mbi 40.000 € vizita jashtë vendit, para të taksapaguesve të qytetarëve të Gjilanit. Unë kam kërkuar një raport të detajuar edhe pse më keni premtuar, ai raport nuk është sjellë, kur do ta sjellni?

Ku mbetet projekti i lumit “Mirusha”? Ku kemi mbetur me lokacionin e varrezave? Ku do të propozohet lokacioni i ri i varrezave ?

Për impiantin e ujërave të zeza kur do të kryhet projekti?

Kemi rrugë në qytet në qendër te Gjilanit si p.sh rruga “Elez Agushi”, është në gjendje të mjerueshme, kur do të merrni veprime të duhura ?

**Arta Nuhiu**: lagjja “Marie Shllaku”, ka një rrugë tmerrësisht në gjendje të keqe e cila dëmton veturat, duke e ditur që ky projekt është mbështetur nga Ministria e Infrastrukturës, e pyes drejtorin kur fillon ky projekt?

Pyetje për nënkryetarin ku kam kërkuar një raport për rregulloren e orarit të punës? Po ashtu lidhur me Kampusin e shkollave të mesme na ka gëzuar si projekt dhe ka parandaluar dukuri negative, por problemi i mësimdhënësve është mungesa e parkingut, ku kemi një parking te stadiumi por nuk është etike që ne si mësimdhënës të hymë në orë të mësimit me këpucë me baltë, sepse gjendja e atij parkingu është tmerrësisht e keqe, është mirë te shtrohet aty zhavorr, apo të gjendet një parking për mësimdhënës.

Pyetje për DKA a është rikthyer komisioni për kontrollimin e ushqimit për bufetë brenda Kampusit ku nxënësit tanë ushqehen aty?

**Avdyl Aliu**: ekzekutivi le të shtendoset pak. Më lejoni që në emër të grupit të LDK, AAK, KDTP, AKR, shprehi mirënjohje për kryetarin, nënkryetarin DKRS me rastin e përfundimit me sukses të flakës së janarit 2020 i cili i dedikohet kryengritësve dhe kolosit “Abdullah Tahiri”. Përditshmëria ka bazë të fortë falë heronjve dhe dëshmorëve për liri.

**Mimoza Kadriu:** pyetje për DKA- çka po ndodhë me konkursin për asistentët për nxënësit me nevoja të veçanta, kur do të dal përsëri, sepse kemi kuadro të edukuar për këtë lëmi, pse nuk po sistemohen?

**Riad Elezi**: pyetje për DGJKP për fletat poseduese rrugën 4 korsi Gjilan- Livoq, ku në fletë poseduese del vërejtje e në vend ngjarje nuk ka ndryshim, po ashtu është bllokuar procesi që qytetarët duan të kryejnë ndonjë punë.

Po ashtu pyetje për drejtorinë e Inspeksionit, a do të vazhdoj projekti për lirimin e hapësirave publike?

**Erlehta Osmani**: kolegu im Gentriti, para disa seancave ka kërkuar që ne si anëtarë të kuvendit të kemi kartën identifikuese, a do të merrni hapa për këtë çështje? Po ashtu edhe furnizimi me laptop i cili e lehtëson punën e kuvendit?

Mënyra e diskutimeve që po bëhet këtu, po e degradon punën e kuvendit, mos të merremi me çështje personale.

**Arijeta Rexhepi**: në kuvend kur flasim për transparencën në komunën e Gjilanit, për të qenë transparent duhet të përgjigjeni në pyetjet e anëtarëve të kuvendit. Njëra prej fakteve që ju nuk jeni transparent është ku kërkesat e mija të parashtruara me 22 gusht 2019 i drejtuar në DSHPIB, për të cilën e kam kërkuar edhe si pyetje në KK, pas tre muaj, drejtori i anashkalon përgjigjet.

Nga DSHPIB, kam kërkuar të na sjellë kontratën për shfrytëzimin e parkingjeve te posta e vogël, te lagja Dardania ngastra kadastale 3258-0.

Kërkesë për DSHPIB- jashtë shkollave janë trotuaret ku janë pengesa në mes të rrugës, ku nxënësit e shfrytëzojnë si vendkalim, ato më parë kanë qenë zebra, por janë shlyer e nxënësit e kalojnë aty rrugën.

Pyetje për sekretarinë- në KK, i kemi votuar raportet por kemi një kohë që nuk po i votojmë më raportet duke thënë se ligji thotë se nuk duhet të votohen raportet, na thoni cili ligj e ka ndaluar votimin e raporteve?

**Nevzat Isufi**: kur do ta kemi përfaqësuesin e zyrës ligjore në kuvend?

**Arianit Sadiku**: në pyetjen për pranimin teknik të punëve se a është bërë pranimi teknik apo jo, njëra ndër pyetjet ishte edhe ura që e lidh lagjen e Balecit dhe Dardanisë, dua ta di se a ka pas projekt të detajuar, sepse aty shihet se është trajtuar ngjashëm sikur mbulimi i lumit “Mirusha”, nëse ka projekt dua ta shoh.

I them drejtorit Naser Korqa ta ruaj gjakftohtësinë mos të bëhet arrogant.

**Xhelal Hajrullahu**: në vendin ku është vendosur shtatorja e “Shaban e Sami Ukshini” në Zhegër, është një pjesë e pa shfrytëzuar, e cila shfrytëzohet vetëm për fushata politike, prandaj unë propozoj që ajo hapësirë të shfrytëzohet një kënd i lojërave për fëmijë?

Sot e kemi parë një njoftim që nesër do të hapet pika kufitare Stançiq- Bellanoc, dua ta di a është i vërtetë ky njoftim?

**Arbër Ismajli**: nesër ora 11 bëhet hapja e pikës kufitare, kurse ceremonia bëhet me 12 shkurt. Nesër fillon kalimi i automjeteve.

**Naser Korqa**: ende nuk janë kryer kyçjet nga ana e Hidromoravës dhe rruga nuk mund të asfaltohet.

Rruga “Enver Miftari” kanë filluar punimet, kurse rruga “Marie Shllaku” është rruga me katër korsi. Me 1 mars fillojnë punimet është rrugë e kontraktuar.

Kontratën për pyetjen e Arijetës e kam në zyre dhe i kam thënë eja merre, sepse unë nuk e sjelli.

Pengesat në rrugë do të ngjyrosen dhe do të bëhen zebrat.

Sa i përket gjakftohtësisë nuk ke nevojë të më mbash ligjërata i nderuar Arianit!

**Bekim Bajrami**: pranimet teknike për lumin “Mirusha” janë bërë pjesë pjesë.

**Nevzat Rushiti**: inspeksioni nga themelimi i drejtorisë ka liruar hapësirat e uzurpuara. Kemi bashkëpunim me tri drejtori që na furnizojnë me argumente për lirimin e hapësirave dhe ne do të vazhdojmë edhe më tutje. Për lirimin e hapësirave të trotuareve, ne kemi bërë të pamundurën që qendrën e qytetit ta zhbllokojmë, do të vazhdojmë me lagjen “Dardania” e kështu me radhë.

**Nazim Gagica**: pyetja për cilësinë e ushqimit në byfe të shkollave te Kampusi, kompetencë është e drejtorisë e Inspeksionit.

**Nevzat Rushiti**: në vjeshtë ne kemi bërë inspektimin e kioskave dhe ne i trajtojmë barabartë me bizneset tjera.

**Nazim Gagica**: prioritet është angazhimi i asistenteve me nevoja të veçanta dhe konkursi do të dal pasi të kthehet konfirmimi nga ministria. Kriteri i nxjerrë nga ministria për asistent të cilët e kanë të mbaruar nivelin e pestë, eliminon konkurrencë, psikologët me master dhe ju jep përparësi shkollave të mesme dhe atyre që kanë kryer trajnime për trajnim DKA, nuk e ka ditur se ku është mbajtur, janë pranuar 5 kandidat e pastaj e kanë eliminuar konkursin.

**Sadri Arifi**: ne nuk kemi operator për t’i siguruar bexhat e anëtarëve të KK, por do të mundohemi me zyrën e prokurimit të bëjmë një zgjidhje. Çështja e laptopëve është nënshkruar nga kryetari, por kërkesa ka mbetur në zyrën e prokurimit.

Lidhur me votimin e raporteve, ligji për menaxhimin e financave publike nuk e obligon votimin e raporteve, por ne i kemi votuar për hir të punës që është bërë. Ne i kemi dërguar në MAPL, raportet dhe ministria e ka kthyer që nuk ka nevojë raportet të dorëzohen në MAPL.

Sa i përket zyrtarit ligjor, zyra ligjore për momentin e ka vetëm një zyrtare ligjore dhe konkursi është shpallë 3 herë por s’kemi pas kandidat që kanë konkurruar.

**Sali Fazliu**: shumica e qytetarëve në zonat kadastrale Livoq-Gjilan dhe Cërrnicë, preken me projektin e zgjerimit të rrugëve dhe procedurën e shpronësimit. Elaborati i shpronësimit është bërë deri në Kllokot dhe është nxjerrë vendimi përfundimtar dhe vlera e tyre. Ministria e Ambientit i kryen procedurat e shpronësimit dhe ata janë drejtuar që ato vendime përfundimtare për pronat që preken në procedurë të shpronësimit të regjistrohen në librat kadastrale. U tha se në terren pronat nuk preken me projekt, por projekti është nivel qeveritar dhe ne nuk kemi njohuri për këtë çështje.

**Arijeta Rexhepi**: po lidhem te përgjigjja e Naser Korqës lidhur me kërkesën time, e atij ju kanë dashur shtatë muaj ta shoh këtë kërkesë e cila është e protokolluar, e ju e keni për detyrë që kontratën ta sjellni me shkrim.

 **Naser Korqa**: zyra është e hapur për të gjithë qytetarët dhe ju nëse keni interes mund të vini e ta merrni.

**Mimoza Kadriu:** e pyes përsëri drejtorin për asistentë se disa nga komunat e kanë implementuar kërkesën e ministrisë. Ne kemi blerë shërbime të veçanta për këta nxënës. Çka po ndodhë asistentët që privatisht po i angazhojnë familja, me çfarë kritere ata kryejnë punë?

 **Arta Nuhiu:** sa i përket kontrollit së ushqimit, jam e vetëdijshme që me inspektim të merret Inspeksioni sanitar, por unë thash që një komision për vlerësimin e ushqimit ka ekzistuar para se ju z.Gagica të jeni drejtor i DKA, nëse unë marrë përgjigje që drejtoria e Inspeksionit paska bërë kontroll në vjeshtë, a mjafton vetëm një herë në katër muaj të bëhet kontrollimi i ushqimit? Mendoj se duhet të bëhen kontrolle më të shpeshta, sepse fëmijët tanë aty ushqehen.

**Nazim Gagica**: komisioni për të cilën ju flisni nuk është komision që e kontrollon ushqimin, por e menaxhon kontratën mes partneritetit publiko- privat.

Sa i përket kontrolleve të ushqimit pajtohem që duhet të kontrollohen më shpesh.

Ashtu si të gjitha komunat që kanë shpallë konkurs për asistencë edhe ne kemi nevojë, por komisioni e ka anuluar këtë konkurs përkundër nevojave që kemi. Nëse ministria nuk e përmbush këtë obligim ne si nivel komunal do ta përmbushim këtë nevojë.

**Seanca e parë e Kuvendit i përfundoi punimet në ora 16:30 minuta.**

 **Procesmbajtësja Kryesuese e Kuvendit**

 **\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ardiana Rexhepi Shpresa Kurteshi-Emini**